Source: http://docplayer.fi/3528765-Rautatieliikenteen-tasmallisyystutkimuksen.html
Timestamp: 2018-06-21 20:18:03+00:00
Document Index: 16225272

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Rautatieliikenteen täsmällisyystutkimuksen - PDF
Rautatieliikenteen täsmällisyystutkimuksen
Download "Rautatieliikenteen täsmällisyystutkimuksen"
1 A 17/2009 Rautatieliikenteen täsmällisyystutkimuksen kirjallisuuskatsaus Riikka Salkonen - Jouni Paavilainen - Tommi Mäkelä
2 Ratahallintokeskuksen julkaisuja A 17/2009 Rautatieliikenteen täsmällisyystutkimuksen kirjallisuuskatsaus Riikka Salkonen Jouni Paavilainen Tommi Mäkelä Helsinki 2009
3 Ratahallintokeskus Ratahallintokeskuksen julkaisuja A 17/2009 ISSN ISBN Verkkojulkaisu pdf (www.rhk.fi) ISSN ISBN Kannen ulkoasu: Proinno Design Oy, Sodankylä Kansikuva: Tommi Mäkelä Paino: Kopijyvä Oy, Kuopio Helsinki 2009
4 3 Salkonen, Riikka Paavilainen, Jouni Mäkelä, Tommi. Rautatieliikenteen täsmällisyystutkimuksen kirjallisuuskatsaus. Ratahallintokeskus, Liikennejärjestelmäosasto. Helsinki Ratahallintokeskuksen julkaisuja A 17/ sivua ja 1 liite. ISBN , ISBN (pdf), ISSN , ISSN (pdf) Asiasanat: rautatieliikenne, täsmällisyys, kirjallisuuskatsaus, bibliometriikka TIIVISTELMÄ Täsmällisyydellä on merkittävä vaikutus rautatieliikennejärjestelmän suorituskykyyn ja sen tarjoaman palvelun laatuun. Erityisesti epätäsmällisyydellä on yhteiskuntataloudellisia vaikutuksia. Siitä aiheutuu kustannuksia niin asiakkaille, rautatieoperaattoreille kuin radanpitäjillekin. Rautatieliikennejärjestelmän luonteen vuoksi viiveet ketjuuntuvat helposti, jolloin epätäsmällisyyden vaikutukset kumuloituvat nopeasti. Suomessa täsmällisyyden kehitystyön lähtökohtana ovat yleensä olleet yksittäiset, konkreettiset haasteet, joihin on vastattu käytännönläheisillä selvityksillä. Tieteellisen ja teoreettisen näkemyksen syventämiselle on kuitenkin selvä tarve. Vahva teoreettinen osaaminen tarjoaa myös luotettavan viitekehyksen käytännön kehitystyölle. Tutkimuksen tavoitteena on ollut kartoittaa ja analysoida rautatieliikenteen täsmällisyyteen liittyvän tutkimuksen tila kansainvälisesti. Tutkimus tarjoaa kattavan kuvan täsmällisyystutkimuksen nykytilasta ja trendeistä, mikä auttaa asemoimaan jatkotutkimuksen siten, että voidaan luoda aidosti uutta tutkimusta. Työssä esitetään myös teemoja ja näkökulmia, joihin tulevaa tutkimusta olisi mahdollista suunnata. Tutkimus on luonteeltaan eksploratiivinen esiselvitys, joka on toteutettu kirjallisuuskatsauksena ja bibliometrisenä analyysinä. Kirjallisuuskatsauksen julkaisujen lukumäärä osoittaa, että rautatieliikenteen täsmällisyyttä käsittelevää tai sitä sivuavaa tutkimusta on tehty melko paljon, eikä aihe ole enää tieteellisesti uusi. Täsmällisyyden näkökulmasta rautatieliikennettä on kirjallisuudessa usein tarkasteltu matemaattisista tai mallintamisen lähtökohdista ja rajatun osaongelman kautta. Laaja-alainen rautatie- ja liikennejärjestelmätason täsmällisyystutkimus, kuten matka- ja kuljetusketjujen tarkastelu, on vähäistä. Vasta uusimmissa tutkimuksissa on esitetty tarve määrittää täsmällisyyden vaikutukset myös matkustajille ja muille tahoille, joille rautatieliikenteen täsmällisyydellä ja sen tutkimuksella voi olla merkitystä. Täsmällisyyden johtamista on tutkittu hyvin vähän. Tämä viittaa myös täsmällisyyden vähäiseen hyödyntämiseen johtamisessa. Kirjallisuuskatsauksessa määritellään, mitä täsmällisyys tarkoittaa ja mitä tietotarpeita siihen liittyy eri näkökulmista. Tämän tiedon avulla voidaan määritellä, miten täsmällisyyteen liittyvää tietotuotantoa tulisi kehittää, jotta se vastaisi erilaisiin tarpeisiin. Siten on myös mahdollista kehittää täsmällisyyttä eri näkökulmista ja asettaa eritasoisia tavoitteita. Täsmällisyyden laaja-alaisuus on hyvin havaittavissa kirjallisuuskatsauksessa. Tätä ymmärrystä voidaan hyödyntää esimerkiksi täsmällisyyden taloudellisten vaikutusten arvioinnissa.
5 4 Salkonen, Riikka Paavilainen, Jouni Mäkelä, Tommi. Litteraturöversikt av forskning om järnvägstrafikens punktlighet. Banförvaltningscentralen, Trafiksystemsavdelningen. Helsingfors Banförvaltningscentralens publikationer. 272 sidor och 1 bilaga. ISBN , ISBN (pdf), ISSN , ISSN (pdf) Nyckelord: järnvägstrafik, punktlighet, litteraturöversikt, bibliometri SAMMANDRAG Punktligheten är en betydande faktor i samband med järnvägstrafiksystemets prestationsförmåga och servicekvalitet. Dessutom har särskilt opunktligheten socioekonomiska konsekvenser: den förorsakar kostnader för såväl kunder, järnvägsoperatörer som banhållare. Till följd av järnvägssystemets karaktär sprids förseningar lätt, varvid konsekvenser av opunktligheten kumuleras snabbt. I Finland har utgångspunkten för att utveckla punktligheten för det mesta varit enskilda, konkreta behov, som har besvarats med praktiska utredningar. Behovet att fördjupa vetenskapligt och teoretiskt perspektiv är ändå uppenbart. Stark teoretisk kompetens skapar en pålitlig referensram också för den pragmatiska utvecklingen. Målet i detta arbete har varit att kartlägga och analysera den aktuella situationen i forskningen om järnvägstrafikens punktlighet internationellt. Denna forskning ger en omfattande bild av nuläget och trender i forskning om punktlighet, vilket hjälper att positionera framtida forskning så att det är möjligt att skapa genuint ny forskning. I arbetet presenteras även teman och synvinklar mot vilka framtida forskning kan inriktas. Forskningen är en explorativ förstudie, som är utförts som litteraturöversikt och bibliometrisk analys. I litteraturöversikten ingår ett ganska stort antal publikationer. Detta indicerar att temat i sig själv inte längre är vetenskapligt nytt. Ur punktlighetens synvinkel har järnvägstrafiken oftast undersökts med matematiska metoder eller modellering och genom begränsade delproblem. Vidsträckt forskning på systemnivå av järnvägssystemet och trafiksystemet har utförts ytterst litet. Först i de nyaste undersökningarna har det uttryckas ett behov att behandla punktligheten ur synvinkel av t ex passagerare och andra intressegrupper samt resekedjor och transportkedjor. Ledning av punktlighet fick bara få träffar i litteraturöversikten. Detta antyder att punktligheten inte avsevärt utnyttjas i organisationsledning. Begreppet punklighet definieras i litteraturöversikten. Dessutom beskrivs vilka informationsbehov anknyter till punkligheten ur olika synvinklar. Med denna information är det möjligt att definiera hur informationsproduktionen borde utvecklas så att den motsvarar olika behov. Granskning ur olika synvinklar gör det också möjligt att utveckla punktlighet ur olika synvinklar och att ställa up mål på olika nivåer. Att punktligheten är en vittomfattande begrepp, kan inses lätt i litteraturöversikten. Detta förstånd kan utnyttjas t ex i bedömning av ekonomiska konsekvenser av punktligheten.
6 5 Salkonen, Riikka Paavilainen, Jouni Mäkelä, Tommi. Literature review on railway punctuality research. Finnish Rail Administration, Traffic System Department. Helsinki Publications of the Finnish Rail Administration. 272 pages and 1 enclosure. ISBN , ISBN (pdf), ISSN , ISSN (pdf) Keywords: railway traffic, punctuality, literature review, bibliometrics SUMMARY Punctuality has a significant effect on the performance and on the quality of service of the railway traffic system. Furthermore, unpunctuality has economic effects, as it causes costs to the customers and railway operators as well as to the rail infrastructure managers. In railway traffic system, delays propagate easily and in that case the effects of the unpunctuality cumulate fast. In Finland the starting point for the development work of the punctuality has usually been individual, concrete challenges which have been answered with pragmatic reports. However, there is clearly a need to deepen the scientific and theoretical view. The strong theoretical knowledge also offers a reliable frame of reference to the practical development work. The objective of this study has been to review and analyse widely at an international level the state of the research related to the railway punctuality. The study offers a comprehensive picture of the present state and trends of the punctuality reserch which helps to orientate the further study so that a genuinely new research can be created. The study presents possible themes and points of view on which to focus the further study. This literature review is an exploratory study which has been carried out as a literature review and a bibliometric analysis. The literature shows that fairly many studies cincerning the railway punctuality have been conducted and the subject is not scientifically new anymore. From the point of view of the punctuality, railway traffic has often been examined from the mathematical or from the modeling perspective. The wider research of the railway punctuality, such as the examination of trip chains, is minor. In the latest studies it has been shown that there is a need to determine the effects of the punctuality also for the passengers and others to whom the railway punctuality and punctuality research can have significance. The management of railway punctuality has not been paid much of an attention in the literature. This implies also the minor utilization of punctuality in the management. The literature review defines the term punctuality and the information needs concerning it. With this information, it is possible to define how information production related to punctuality should be developed so that it would respond to different needs. The examination from different points of view also makes it possible to develop punctuality from different points of view and for example helps to set objectives of different levels. The wide-ranging influence of railway punctuality can be well perceived in the literature review. This understanding can be utilized for example in the evaluation of the economic effects of the punctuality.
7 6 ALKUSANAT Täsmällisyyden merkitys rautatieliikenteessä on kasvanut viime vuosikymmenten aikana. Vaatimukset täsmällisestä liikenteestä ovat kasvaneet niin asiakkaiden kuin rautatiealan muiden toimijoiden keskuudessa. Rautatieliikenteen täsmällisyys on laajaalainen ja kompleksinen haaste, jonka taustoja ja tutkimusta on kuvattu tämän kirjallisuuskatsauksen avulla. Tuntemalla tutkimuksen nykytila ja trendit voidaan rautatieliikenteen täsmällisyyttä kehittää edelleen ja asemoida tuleva tutkimus olemassa olevaan tietämykseen. Tutkimus on tehty Tampereen teknillisen yliopiston tiedonhallinnan ja logistiikan laitoksella. Raportin ovat kirjoittaneet tutkija Riikka Salkonen, tutkija Jouni Paavilainen ja tutkija Tommi Mäkelä. Tutkimukseen on osallistunut myös muuta laitoksen henkilökuntaa. Tutkimusta ovat ohjanneet liikennejohtaja Miika Mäkitalo ja ylitarkastaja Heli Mattila Ratahallintokeskuksesta. Helsingissä, marraskuussa 2009 Ratahallintokeskus Liikennejärjestelmäosasto
8 7 SISÄLLYS TIIVISTELMÄ... 3 SAMMANDRAG... 4 SUMMARY... 5 ALKUSANAT... 6 SISÄLLYS... 7 KUVALUETTELO... 9 TAULUKKOLUETTELO TUTKIMUKSEN LÄHTÖKOHDAT Taustaa Tavoitteet Tutkimusote ja tutkimuksen rakenne TUTKIMUKSEN MENETELMÄT JA TOTEUTUS Tutkimusmenetelmät Tutkimuksen toteutus KÄSITTEIDEN MÄÄRITTELY Täsmällisyys (punctuality, on-time performance) Viive (delay) Myöhästyminen Primääriviive (primary delay, exogenous delay, original delay, initial delay) Sekundääriviive (secondary delay, consecutive delay, knock-on delay, reactionary delay) Luotettavuus (reliability) Häiriösietoisuus (robustness) Muut käsitteet TÄSMÄLLISYYSTUTKIMUKSEN NYKYTILA: TUTKIMUSTEEMAT, TEKIJÄT JA JULKAISUKANAVAT Kirjallisuuskatsauksen aineisto Teemat ja osuvuus Maat, organisaatiot ja tekijät Eniten julkaisseita täsmällisyystutkimuksen organisaatioita ja tutkijoita Sarjajulkaisut Konferenssit TÄSMÄLLISYYSTUTKIMUS LIIKENNEJÄRJESTELMÄN ERI OSIEN NÄKÖKULMASTA Liikennejärjestelmä-teemaryhmän tutkimus Infrastruktuuri Rautatieoperaattori Asiakas... 73
9 8 5.5 Matkustajaliikenne Tavaraliikenne Matka- ja kuljetusketjut TARKASTELUMENETELMÄT TÄSMÄLLISYYSTUTKIMUKSESSA Tarkastelumenetelmä-teemaryhmän tutkimus Matemaattiset ja tilastolliset menetelmät Mallintaminen Simulointi Operaatioanalyysi Ohjelmiston hyödyntäminen Tapaustutkimus TÄSMÄLLISYYSTUTKIMUKSEN NÄKÖKULMAT VIIVEISIIN JA MYÖHÄSTYMISIIN Näkökulma viiveisiin ja myöhästymisiin -teemaryhmän tutkimus Viiveiden syyt Viiveiden ketjuuntuminen Myöhästymisten seuraukset Myöhästymisten mittaaminen Ajan arvottaminen KEHITYSTAVOITTEET, JOITA TÄSMÄLLISYYSTUTKIMUS PALVELEE Kehitystavoite-teemaryhmän tutkimus Johtamisen kehittäminen Palvelun laadun parantaminen Luotettavuuden lisääminen Häiriösietoisuuden parantaminen Järjestelmän optimointi TÄSMÄLLISYYSTUTKIMUKSEN AVULLA KEHITETTÄVÄT JÄRJESTELMÄT Kehitettävä järjestelmä -teemaryhmän tutkimus Päätöksenteon tukijärjestelmät Aikataulu- ja kapasiteettisuunnittelu Liikenteenohjaus Reaaliaikaiset järjestelmät Informaatiojärjestelmät JOHTOPÄÄTÖKSET Rautatieliikenteen täsmällisyyden tieteellinen tutkimus Työn tieteellinen merkitys Työn käytännöllinen merkitys Työn arviointi Jatkotutkimus LÄHTEET LIITE
10 9 KUVALUETTELO Kuva 2.1 Tutkimuksen etenemisvaiheet Kuva 2.2 Julkaisujen hakuprosessin vaiheet Kuva 4.1 Kirjallisuuskatsaukseen sisältyvien julkaisujen tyypit Kuva 4.2 Kirjallisuuskatsauksen julkaisujen (326 kpl) julkaisuvuodet Kuva 4.3 Kirjallisuuskatsauksen aineisto luokiteltuna teemoittain Kuva 4.4 Kuva 4.5 Kuva 4.6 Kuva 4.7 Kuva 4.8 Samoissa julkaisuissa käsiteltyjen teemojen väliset yhteydet kirjallisuuskatsauksen aineistossa. Teemojen leikkauskohdassa oleva pylväs kuvaa niiden julkaisujen määrää, joissa on käsitelty näitä kahta teemaa Täsmällisyystutkimus erityppisissä organisaatioissa organisaatioiden lukumäärän mukaan Täsmällisyystutkimus erityppisissä organisaatioissa julkaisujen määrän mukaan Delftin teknillisen yliopiston täsmällisyystutkimuksen teemat kirjallisuuskatsauksen aineiston mukaan Delftin teknillisen yliopiston täsmällisyystutkimuksen teemojen poikkeama kirjallisuuskatsauksen koko aineiston teemoista Kuva 4.9 Erasmus University Rotterdamin täsmällisyystutkimuksen teemat Kuva 4.10 Malachy Careyn täsmällisyystutkimuksen teemat Kuva 4.11 Kuva 4.12 Kuva 4.13 Kuva 4.14 Kuva 4.15 Kuva 4.16 Kuva 4.17 Malachy Careyn täsmällisyystutkimuksen teemojen poikkeama kirjallisuuskatsauksen koko aineiston teemoista Teemat, joita on käsitelty kirjallisuuskatsaukseen sisältyvissä Transportation Research Part B -julkaisun 23 artikkelissa Transportation Research Part B -julkaisun artikkelien teemojen erot verrattuna kirjallisuuskatsauksen aineiston keskiarvoon Teemat, joita on käsitelty kirjallisuuskatsaukseen sisältyvissä Transportation Research Part A -julkaisun 15 artikkelissa Transportation Research Part A -julkaisun artikkelien teemojen erot verrattuna kirjallisuuskatsauksen aineiston keskiarvoon Teemat, joita on käsitelty kirjallisuuskatsaukseen sisältyvissä Transportation Research Record -julkaisun 12 artikkelissa Teemat, joita on käsitelty kirjallisuuskatsaukseen sisältyvissä European Journal of Operational Research -julkaisun 11 artikkelissa Kuva 4.18 Konferenssijulkaisujen artikkelien teemat Kuva 4.19 Konferenssijulkaisujen artikkelien teemojen poikkeama kirjallisuuskatsauksen koko aineiston teemoista
11 10 Kuva 5.1 Kuva 5.2 Kuva 5.3 Kuva 5.4 Kuva 5.5 Kuva 5.6 Kuva 6.1 Kuva 6.2 Kuva 6.3 Kuva 6.4 Kuva 6.5 Kuva 6.6 Ydinteeman INFRASTRUKTUURI kanssa samoissa julkaisuissa käsitellyt muut teemat Teeman RAUTATIEOPERAATTORI kanssa samoissa julkaisuissa käsitellyt muut teemat Ydinteeman ASIAKAS kanssa samoissa julkaisuissa käsitellyt muut teemat Teeman MATKUSTAJALIIKENNE kanssa samoissa julkaisuissa käsitellyt muut teemat Ydinteeman TAVARALIIKENNE kanssa samoissa julkaisuissa käsitellyt muut teemat Ydinteeman MATKA- JA KULJETUSKETJUT kanssa samoissa julkaisuissa käsitellyt muut teemat Ydinteeman MATEMAATTISET JA TILASTOLLISET MENETELMÄT kanssa samoissa julkaisuissa käsitellyt muut teemat Ydinteeman MALLINTAMINEN kanssa samoissa julkaisuissa käsitellyt muut teemat Ydinteeman SIMULOINTI kanssa samoissa julkaisuissa käsitellyt muut teemat Teeman OPERAATIOANALYYSI kanssa samoissa julkaisuissa käsitellyt muut teemat Ydinteeman OHJELMISTON HYÖDYNTÄMINEN kanssa samoissa julkaisuissa käsitellyt muut teemat Teeman TAPAUSTUTKIMUS kanssa samoissa julkaisuissa käsitellyt muut teemat Kuva 6.7 Maat, joita on käsitelty teeman TAPAUSTUTKIMUS yhteydessä Kuva 7.1 Kuva 7.2 Kuva 7.3 Kuva 7.4 Kuva 7.5 Kuva 8.1 Kuva 8.2 Kuva 8.3 Ydinteeman VIIVEIDEN SYYT kanssa samoissa julkaisuissa käsitellyt muut teemat Ydinteeman VIIVEIDEN KETJUUNTUMINEN kanssa samoissa julkaisuissa käsitellyt muut teemat Teeman MYÖHÄSTYMISTEN SEURAUKSET kanssa samoissa julkaisuissa käsitellyt muut teemat Ydinteeman MYÖHÄSTYMISTEN MITTAAMINEN kanssa samoissa julkaisuissa käsitellyt muut teemat Ydinteeman AJAN ARVOTTAMINEN kanssa samoissa julkaisuissa käsitellyt muut teemat Ydinteeman JOHTAMISEN KEHITTÄMINEN kanssa samoissa julkaisuissa käsitellyt muut teemat Ydinteeman PALVELUN LAADUN PARANTAMINEN kanssa samoissa julkaisuissa käsitellyt muut teemat Ydinteeman LUOTETTAVUUDEN LISÄÄMINEN kanssa samoissa julkaisuissa käsitellyt muut teemat
12 11 Kuva 8.4 Kuva 8.5 Kuva 9.1 Kuva 9.2 Ydinteeman HÄIRIÖSIETOISUUDEN PARANTAMINEN kanssa samoissa julkaisuissa käsitellyt muut teemat Ydinteeman JÄRJESTELMÄN OPTIMOINTI kanssa samoissa julkaisuissa käsitellyt muut teemat Ydinteeman PÄÄTÖKSENTEON TUKIJÄRJESTELMÄT kanssa samoissa julkaisuissa käsitellyt muut teemat Ydinteeman AIKATAULU- JA KAPASITEETTISUUNNITTELU kanssa samoissa julkaisuissa käsitellyt muut teemat Kuva 9.3 Primäärisen viiveen ketjuuntuminen Delorme et al. (2009) mukaan Kuva 9.4 Matka-ajan eri osat Vansteenwegenin ja Van Oudheusdenin (2006) mukaan Kuva 9.5 Kuva 9.6 Kuva 9.7 Kuva 9.8 Ydinteeman LIIKENTEENOHJAUS kanssa samoissa julkaisuissa käsitellyt muut teemat Täsmällisyyden suhde junien lukumäärään Mazzarellon ja Ottavianin (2007) mukaan Ydinteeman REAALIAIKAISET JÄRJESTELMÄT kanssa samoissa julkaisuissa käsitellyt muut teemat Teeman INFORMAATIOJÄRJESTELMÄT kanssa samoissa julkaisuissa käsitellyt muut teemat
13 12 TAULUKKOLUETTELO Taulukko 4.1 Julkaisujen luokittelu ja ryhmittely teemoihin ja teemaryhmiin Taulukko 4.2 Julkaisujen tekijöiden organisaatioiden sijaintimaat kirjallisuuskatsauksen aineistossa Taulukko 4.3 Julkaisujen tekijöiden organisaatiot kirjallisuuskatsauksen aineistossa Taulukko 4.4 Tekijät, joilta on eniten julkaisuja kirjallisuuskatsauksessa. 18 tekijällä on vähintään neljä julkaisua Taulukko 4.5 Sarjajulkaisut, joihin on kirjallisuuskatsauksessa täysosumia tai merkittäviä osumia, sekä julkaisujen keskeiset aihepiirit Taulukko 4.6 Sarjajulkaisujen julkaisutietoja ja vaikuttavuuden arviointia. Mukana ovat julkaisut, joihin on kirjallisuuskatsauksessa täysosumia tai merkittäviä osumia. Julkaisujen järjestys on taulukon 4.5 mukainen Taulukko 4.7 Konferenssit, joihin on kirjallisuuskatsauksessa täysosumia tai merkittäviä osumia Taulukko 4.8 Esimerkkejä konferensseista, jotka soveltuvat aihepiiriensä puolesta liikennejärjestelmälähtöisen rautateiden täsmällisyystutkimuksen esittelyyn
14 13 1 TUTKIMUKSEN LÄHTÖKOHDAT 1.1 Taustaa Täsmällisyys on rautatieliikennejärjestelmän ominaisuus, joka nykyisin mielletään usein negatiivisessa sävyssä ja ilmeneväksi epätäsmällisyytenä. Täsmällisyys on merkittävä liikenteen laadun osatekijä, ja sen merkitys on korostunut voimakkaasti yhteiskunnan arvojen muuttuessa: Ihmisten liikkuvuuden lisääntyminen, globalisaatio, kulkumuotojen aiempaa voimakkaampi keskinäinen kilpailu ja asiakkaiden vaatimusten kasvu vaikuttavat myös rautatieliikenteeseen. Yhteiskunnan muutos on haaste myös täsmällisen liikenteen järjestämisen kannalta. Infrastruktuurin kohonnut käyttöaste ja markkinoiden avautuminen kilpailulle edellyttävät liikenteeltä aikaisempaa suurempaa täsmällisyyttä. Täsmällisyydellä on merkittävä vaikutus rautatieliikennejärjestelmän suorituskykyyn. Myöhästymiset heikentävät koko liikennemuodon houkuttelevuutta. Laadun heikkenemisen lisäksi epätäsmällisyydellä on yhteiskuntataloudellisia vaikutuksia. Siitä aiheutuu kustannuksia niin asiakkaille, rautatieoperaattoreille kuin radanpitäjillekin. Rautatieliikennejärjestelmän luonteen vuoksi viiveet ketjuuntuvat helposti, jolloin epätäsmällisyyden vaikutukset myös kumuloituvat nopeasti. Täsmällisyyden ja matka-ajan luotettavuuden merkitys korostuu erityisesti liikennemuodoissa, joissa liikutaan aikataulun mukaan, kuten rautatieliikenteessä. Rautatieliikenteen täsmällisyydestä onkin tullut haaste ympäri maailman. Suomessa täsmällisyyden kehitystyön lähtökohtana ovat olleet konkreettiset haasteet, joihin on vastattu käytännönläheisillä selvityksillä. Täsmällisyyden tieteellisen tutkimuksen painoarvo on ollut melko vähäinen. Näin ollen on olemassa selvä tarve syventää aihealueen tieteellistä ja teoreettista osaamista. Vahva teoreettinen osaaminen antaa hyvän lähtökohdan kehittää järjestelmää myöhemmin myös käytännön sovelluksin. Katsaus aiempaan tutkimukseen on lähes kaiken tieteellisen tutkimuksen perusta. Siihen perustuen voidaan muodostaa uusiin tutkimuskysymyksiin liittyvä viitekehys ja määrittää ne alueet, joilla uutta tutkimusta tulee tehdä. Siksi on tärkeää, että tieteellisten julkaisujen joukossa on myös kirjallisuuskatsauksia, jotka tuovat esille ajankohtaiset aiheet, jäsentävät tutkimuskenttää ja osoittavat tulevaisuuden tutkimuskohteet. Tämä raportti toimii juuri tällaisena katsauksena. 1.2 Tavoitteet Tutkimuksen tavoitteena on ollut kartoittaa ja analysoida rautatieliikenteen täsmällisyyteen liittyvän tutkimuksen tila kansainvälisesti. Tutkimuskentän jäsentämisen lisäksi tarkoituksena on ollut saavuttaa syvällinen ymmärrys täsmällisyyden taustalla olevista teorioista sekä täsmällisyyteen liittyvistä sovelluksista. Tutkimuksen lopputuloksena muodostuu kattava käsitys täsmällisyystutkimuksen nykytilasta ja trendeistä, joiden perustalle tuleva tutkimus voidaan asemoida. Samalla esitetään teemoja ja näkökulmia, joihin tulevaa tutkimusta olisi tarpeen suunnata.
15 Tutkimusote ja tutkimuksen rakenne Tutkimus on luonteeltaan eksploratiivinen esiselvitys. Tutkimuksen tarkoituksena ei ole ratkaista yksittäistä ongelmaa, vaan sillä pyritään laaja-alaisesti kartoittamaan ja analysoimaan rautatieliikenteen täsmällisyyteen liittyvää tutkimusta ja siten tarjoamaan vahva perusta sekä käytännön kehitystyölle että tieteelliselle tutkimukselle. Tämä tutkimusraportti on yhdistetty kirjallisuuskatsaus ja bibliometrinen analyysi rautatieliikenteen täsmällisyystutkimuksesta. Kirjallisuuskatsaus (ks. esim. Webster & Watson 2002) on julkaisu, jossa tarkastellaan analyyttisesti tietyn aihepiirin aikaisempi tutkimus. Kirjallisuuskatsauksen tekijä arvioi, vertailee, luokittelee ja kommentoi olennaista aikaisempaa tutkimusta tavoitteenaan muun muassa jäsentää aikaisempaa tutkimusta ja esitellä sen käsitteistöt ja tutkimusongelmat suhteuttaa aikaisempaa tutkimusta omaan tulevaan tutkimukseensa ja siten luoda lähtökohta omalle tutkimukselleen ja sen näkökulmille kartoittaa erilaisia teoreettisia, metodisia ja käsitteellisiä vaihtoehtoja uudelle tutkimukselle. Bibliometrinen analyysi (ks. esim. Harboe-Ree 2005) puolestaan tarkoittaa tutkimusta, jossa erilaisin menetelmin analysoidaan tietyn aihepiirin tieteellisten julkaisujen muodostamaa kenttää julkaisujen metatietojen perusteella. Tällaista bibliometristä dataa ovat muun muassa tekijät ja tekijöiden organisaatiot, lähdeviitteet, viittaukset muista julkaisuista, avainsanat ja julkaisukanavat (lehdet). Bibliometrisen analyysin tuloksena syntyy erilaisia tilastoja ja verkostoja eniten viitatuista julkaisuista, viittaavista julkaisuista, yhteistyöverkostoista, tekijöistä ja näiden organisaatioista. Näillä vastataan esimerkiksi seuraavankaltaisiin kysymyksiin: Ketkä ovat aihepiirin merkittävimmät tutkijat ja heidän organisaationsa ja maansa? Mitkä tahot ovat tehneet tutkimusyhteistyötä ja miten tämä on vaikuttanut? Mihin aihepiirin tutkimuksissa on viitattu? Miten aihepiirin tutkimusta voidaan luokitella sen avainsanojen perusteella? Kuinka tilanne on kehittynyt jollakin aikavälillä, mitä trendejä on havaittavissa? Tutkimuksen luonteen vuoksi sen sisällölle, painotuksille, rakenteelle ja toteutukselle asetettiin aluksi vain likimääräiset reunaehdot siten, etteivät ne rajoittaisi liikaa tutkimuskentän jäsentymistä. Myös tutkimusmenetelmä, grounded theory (ks. luku 2.1), valittiin tukemaan tätä lähestymistapaa. Sitä käyttäen edellä mainitut tekijät muokkautuivat aineiston ehdoilla, jolloin tutkimuskentästä muodostui mahdollisimman hyvin todellisuutta vastaava kuva.
16 15 Raportin rakenne Tämän johdantoluvun jälkeen luvussa 2 esitellään käytetyt tutkimusmenetelmät ja käytännön toteutuksen vaiheet. Luvussa 3 määritellään tutkimuksen keskeisimmät käsitteet, kuten täsmällisyys, viive ja myöhästyminen. Luvussa 4 luodaan yleiskatsaus täsmällisyystutkimuksen nykytilaan tutkimuksen aineiston perusteella. Tarkasteltavana ovat muun muassa aihepiirin eniten julkaisseet tutkijat ja organisaatiot sekä käytetyimmät julkaisukanavat. Luku muodostaa suurimman osan katsauksen bibliometrisestä analyysistä. Julkaisujen esittely ja analysointi sisältyvät lukuihin 5 9, joista kussakin tarkastellaan omaa teemaryhmää. Kukin näistä luvuista on edelleen jaettu alalukuihin, joissa tarkastellaan kunkin teemaryhmän eri teemojen julkaisuja. Raportin liitteeksi on lisäksi koottu luettelot kunkin teeman keskeisistä julkaisuista. Teemaryhmät ja teemat ovat eri näkökulmia täsmällisyystutkimukseen. Tämä luokittelu syntyi tutkimuksen aikana, kun grounded theory -menetelmää sovellettiin kerättyyn aineistoon. Toisin sanoen se jäsentää aihepiirin tutkimusta valitun aineiston avulla. Luokittelua voidaan pitää yhtenä bibliometrisen analyysin tuloksena. Lukuun 5 on koottu julkaisuja, joissa tutkimuksen painopiste on jossakin liikennejärjestelmän osassa. Tarkastellut osat ovat infrastruktuuri, rautatieoperaattori, asiakas, matkustajaliikenne, tavaraliikenne sekä matka- ja kuljetusketjut. Luvussa 6 esitellään julkaisuja, joissa korostuu jokin tietty tutkimus- tai tarkastelumenetelmä. Näitä menetelmiä ovat matemaattiset ja tilastolliset menetelmät, mallintaminen, simulointi, operaatioanalyysi, ohjelmiston hyödyntäminen sekä tapaustutkimus. Luvussa 7 käsiteltävissä julkaisuissa tutkimuksen päähuomio keskittyy viiveisiin ja myöhästymisiin. Eri näkökulmina tarkastellaan viiveiden syitä, viiveiden ketjuuntumista, myöhästymisten seurauksia, myöhästymisten mittaamista ja ajan arvottamista. Luvussa 8 tarkastellaan julkaisuja, joissa on jokin selkeä täsmällisyyteen liittyvä yleisen tason kehitystavoite. Kehitystavoitteina on käsitelty seuraavia teemoja: johtamisen kehittäminen, palvelun laadun parantaminen, luotettavuuden lisääminen, häiriösietoisuuden parantaminen ja järjestelmän optimointi. Luvussa 9 käsiteltävissä julkaisuissa pyritään kehittämään jotain konkreettista täsmällisyyteen liittyvää järjestelmää. Tällaisia järjestelmiä ovat päätöksenteon tukijärjestelmät, aikataulu- ja kapasiteettisuunnittelu, liikenteenohjaus, reaaliaikaiset järjestelmät ja informaatiojärjestelmät. Lopuksi luvussa 10 esitellään tutkimuksen johtopäätökset, arvioidaan työn tieteellistä ja käytännöllistä merkitystä sekä tutkimustavoitteiden saavuttamista. Lisäksi esitetään näkökulmia, joihin tulisi jatkossa suunnata enemmän tutkimuksellista huomiota.
17 16 2 TUTKIMUKSEN MENETELMÄT JA TOTEUTUS 2.1 Tutkimusmenetelmät Tässä luvussa kuvataan menetelmät, joilla kirjallisuuskatsaus ja bibliometrinen analyysi toteutetaan: miten julkaisut haetaan ja valitaan, kuinka ne luokitellaan ja analysoidaan sekä kuinka kirjallisuuskatsausta lopuksi arvioidaan. Menetelmät julkaisujen hakuun ja valintaan Kirjallisuuskatsauksen ja bibliometrisen analyysin ensimmäisessä vaiheessa hankitaan tarkasteltava aineisto. Websterin ja Watsonin (2002) mukaan laadukas kirjallisuuskatsaus ei rajaa tarkasteltavaa julkaisujoukkoa liian voimakkaasti esimerkiksi maantieteellisesti tai julkaisufoorumin perusteella. Kirjallisuuskatsauksessa ei myöskään pidä olla liian kriittinen löydetyn kirjallisuuden laadun suhteen. Tärkeintä on saada kerättyä kattava aineisto valitusta aihepiiristä, jotta hahmotetaan, miten sitä on tutkittu. Kattavan aineiston saamiseksi Webster ja Watson (2002) ehdottavat julkaisujen hakuun systemaattista mallia, joka etenee vaiheittain seuraavasti: 1. Aloitetaan tutkimus. Useimmat merkittävistä artikkeleista löytyvät alan laadukkaista journaaleista, joten on perusteltua aloittaa niihin tehtävillä hauilla. Hyviä artikkeleita voidaan myös etsiä laadukkaiden konferenssien julkaisuista. 2. Selvitetään taustateoriat. Mennään takaisinpäin löydettyjen julkaisujen avulla. Toisin sanoen tarkastellaan niitä julkaisuja, joihin löydetyissä artikkeleissa viitataan. 3. Etsitään uutta. Mennään eteenpäin selvittämällä erilaisten viittaustietokantojen avulla, mistä löydettyihin julkaisuihin on viitattu. Näin löydetään uusia laadukkaita artikkeleita. Tällaisen systemaattisen tarkastelun avulla voidaan varmistua, että aiheesta saadaan muodostettua riittävän aukoton kirjallisuuskatsaus. Katsauksen julkaisuhaku voidaan lopettaa, kun huomataan, ettei esille enää nouse uusia teemoja. Osa relevanteista julkaisuista jää tälläkin menetelmällä katsauksen ulkopuolelle. (Webster & Watson 2002) Ulkopuolelle jääneitä julkaisuja voidaan etsiä tarkastelemalla katsauksen aikana muodostunutta tutkimuskentän viitekehystä: Tekijät: mitä muuta alan tekijät ovat julkaisseet? Organisaatiot: mitä muuta em. tekijöiden organisaatiot ovat julkaisseet? Journaalit: mitä muuta alan journaaleissa on julkaistu? Konferenssit: mitä muuta alan konferensseissa on julkaistu? Tässä tutkimuksessa julkaisujen hakuun sovelletaan yllä mainittuja vaiheita luvussa 2.2 tarkennettavalla tavalla. Menetelmät valittujen julkaisujen analysointiin Kun aineisto on kerätty, aloitetaan sen analysointi. Websterin ja Watsonin (2002) mukaan laadukkaassa kirjallisuuskatsauksessa ei tässäkään vaiheessa aseteta liian tiukkoja reunaehtoja esimerkiksi analysointimenetelmien suhteen. On nimittäin tärkeää havaita, että kirjallisuuskatsauksessa ei yksistään jäsennetä aiempaa kirjallisuutta, vaan
18 17 tavoitteena on myös arvioida tulevan tutkimuksen tarpeita. Näin ollen on tärkeää tarkastella, mitä aiheita tai näkökulmia olemassa oleva kirjallisuus ei kata. Samalla katsauksen tekijä pystyy asemoidaan omaa tulevaa tutkimustaan. Jotta edellä mainittuihin tavoitteisiin päästään, kirjallisuuskatsaus ei saa olla pelkkä julkaisujen listaus. Sen sijaan katsaukseen tulee sisältyä analyysi esimerkiksi julkaisujen aihealueista, tekijöistä, laadusta ja muista vastaavista muuttujista, maininta puuttuvista osa-alueista kirjallisuudessa sekä muita teoreettisia huomautuksia (Webster & Watson 2002). Näiden vaatimusten täyttämiseksi tässä kirjallisuuskatsauksessa julkaisujen luokittelussa ja analysoinnissa sovelletaan grounded theory -menetelmää. Sitä hyödyntämällä saadaan valitusta aihealueesta, rautatieliikennejärjestelmän täsmällisyyden tutkimuksesta, laadittua paitsi moniulotteinen kirjallisuuskatsaus myös bibliometrinen analyysi. Glaser ja Strauss kehittivät luvuilla grounded theoryn, aineistopohjaisen teorian, joka on erityisesti laadullisten tutkimusten osana käytettäväksi tarkoitettu aineiston analysointimenetelmä (ks. esim. Glaser & Strauss 1967, Glaser 1978, Koskennurmi-Sivonen 2007). Menetelmän kantavana ajatuksena on, että aineistoa tarkastellaan ja analysoidaan ilman ennakko-odotuksia, tutkimuskysymyksiä tai hypoteeseja. Tavoitteena on, että aineisto puhuu puolestaan ja esille nousee oleellisia teemoja, trendejä ja teorioita aineiston koodauksen ja järjestämisen kautta. Grounded viittaa siis ajatukseen, että löydökset ovat aineistolla perusteltuja. Useimmissa tutkimusmenetelmissä tutkimusongelmat johdetaan olemassa olevista teorioista. Tutkimuksessa ei silloin ainakaan ensisijaisesti synny uusia käsitteitä eikä teorioita. Asioita pyritään lähinnä todentamaan. Grounded theory -menetelmällä puolestaan pyritään ennen kaikkea löytämään uusia ilmiöitä ja lainalaisuuksia. Näin ollen menetelmä sopii sellaisiin tutkimuskohteisiin, joista ei vielä ole olemassa teoreettista ja jäsentynyttä tietoa, mutta joista sellaista tarvitaan esimerkiksi perustutkimukseksi tai ammatillisen päätöksenteon tueksi. Ensimmäisessä, ns. open coding -vaiheessa aineistoa käydään läpi, kirjataan esille nousseet keskeiset teemat, termit, tekijät ja muut vastaavat metatiedot sekä koodataan ne. Koodit liitetään julkaisuihin myöhempää tarkastelua varten. Keskeistä menetelmälle on, että tehty koodaus otetaan huomioon lopun aineiston analysoinnissa: esille nousseet teemat ja termit antavat suuntaviivat siihen, miten loppua aineistoa on syytä käydä läpi ja koodata. Prosessin aikana siis verrataan eri julkaisujen koodeja toisiinsa ja etsitään korrelaatioita, yhteneväisyyksiä ja eroavaisuuksia. Kun tätä kautta ajatus esimerkiksi uudesta teemasta tai mallista herää, se kirjataan välittömästi. Tämä on osoittautunut tärkeäksi linkiksi koodauksen ja uusien seikkojen esiin nousemisen välillä. Teorioiden syntymisen lisäksi vaiheen myötä aineisto jäsentyy teemoittain kategorioihin. Ensimmäinen vaihe päättyy, kun saavutetaan sellainen saturaatiopiste, jonka jälkeen uusia asioita ei enää ilmene ja kategoriat vakiintuvat. Toisessa, ns. selective coding -vaiheessa määritellään yksi tai useampi ydinkategoria. Tämän jälkeen tarkastellaan, kuinka muut kategoriat linkittyvät näihin ydinkategorioihin. Nämä yhteydet voidaan esittää esimerkiksi taulukoimalla tai erilaisilla graafisilla esityksillä. On tärkeää, että kategorioita ja niiden välisiä yhteyksiä validoidaan ja muokataan tarpeen mukaan jatkuvasti prosessin aikana. Lopuksi julkaisut voidaan linkittää syntyneeseen viitekehykseen.
19 18 Analyysin myötä muodostuu jäsennelty ymmärrys siitä, mitä asioita alan tutkimus käsittelee ja mistä näkökulmista. Näin esille nousee tärkeitä ja ajankohtaisia tutkimusteemoja, uusia malleja, teorioita ja hypoteeseja tutkimusalaan liittyen sekä teemoja ja näkökulmia, joita alalla ei ole vielä tutkittu. Lisäksi alan tutkimuskenttä jäsentyy julkaisujen metatietojen perusteella esimerkiksi siitä näkökulmasta, mitkä kirjoittajat ja organisaatiot ovat keskeisiä tutkimuksen tekijöitä. Lopputuloksena muodostuu yhdistetty kirjallisuuskatsaus ja bibliometrinen analyysi valitun aihepiirin tutkimuksesta. Menetelmät tutkimuksen arviointiin Kuten muissakin tutkimusmenetelmissä, myös kirjallisuuskatsauksen jälkeen on syytä arvioida tehtyä työtä. Websterin ja Watsonin (2002) mukaan omaa julkaisua arvioidessa tulee kiinnittää huomiota ainakin seuraaviin kysymyksiin 1. Kontribuutio: Mitä uutta katsaus tuo alan tutkimukseen? Jäsentääkö se tutkimuskenttää, löytyikö sen avulla tutkimattomia teemoja tai nostiko se jopa esille uusia lainalaisuuksia tai teorioita? 2. Vaikutukset: Miten katsaus vaikuttaa alan tutkimukseen? Kuka tuloksia voi hyödyntää ja miten, ja kuinka todennäköistä on, että näin käy? 3. Loogisuus: Miksi katsaus on tehty niin kuin se on tehty? Onko esimerkiksi tutkimusmenetelmien valinta ja käyttö loogista ja perusteltua? 4. Perusteellisuus: Kuinka hyvin katsaus on tehty? Onko esimerkiksi aineisto valittu kattavasti ja onko tulokset arvioitu huolellisesti? Grounded theory -menetelmän tuloksien arvioinnin osalta on huomattava, että menetelmän tarkoituksena on ennen kaikkea osoittaa aineistosta käsitteellisiä ilmiöitä ja niiden välisiä suhteita. Näin ollen sitä tulisi käyttää vain harkiten määrällisiin kuvauksiin tai todennäköisyyksien määrittämiseen. Menetelmä myös vaatii tekijältään paljon, sillä aineistoa läpi käydessä on esimerkiksi pystyttävä yleistämään samankaltaiset, mutta eri tavalla esitetyt asiat yhdeksi käsitteeksi. Lisäksi menetelmän haasteena on, että aineiston tulkinta säilyy objektiivisena, eikä mitään jätetä pois vain siksi, että se on poikkeus säännöstä. 2.2 Tutkimuksen toteutus Esivaiheen toteutus Ennen varsinaista kirjallisuuskatsausta ja bibliometristä analyysiä tutkimuksessa suoritettiin ns. esivaihe. Tutkimusmenetelmien lisäksi esivaiheessa määriteltiin muun muassa, millä hakusanoilla ja mistä tietokannoista rautatieliikenteen täsmällisyyteen liittyviä julkaisuja etsitään. Tämän vuoksi vaiheen aikana tehtiin kattava määrä erilaisia testihakuja. Esivaihe ja muut tutkimuksen etenemisvaiheet on esitetty kuvassa 2.1.
20 19 Esivaihe: tutkimussuunnitelma Hakuprosessin määrittely, sisältäen mm: Hakusanojen ja - fraasien määritys testihakujen avulla Käytettävien tietokantojen määrittäminen testihakujen avulla Vaihe 1: julkaisujen hankinta Tietokantahaut määritellyin hakusanoin määritellyistä tietokannoista Taustateorioiden selvitys: mihin löytyneet julkaisut viittaavat? Uusimman tutkimuksen etsiminen: mistä löytyneisiin julkaisuihin viitataan? Tarkentava haku muodostuneen viitekehyksen sisällä: esille nousseet tekijät, organisaatiot, journaalit ja konferenssit Vaihe 2: julkaisujen analysointi Julkaisut käydään läpi, analysoidaan ja luokitellaan teemoittain Julkaisuista muodostetaan teemoittain jäsennelty taulukko tai vastaava esitys Valitaan jatkotarkasteluun esille nousseista teemoista mielenkiintoisimmat Valittuihin teemoihin liittyvästä tutkimuksesta muodostetaan tarkempi kuva siihen liittyviä julkaisuja analysoimalla Lopputulos: kirjallisuuskatsaus Katsauksen lopputuloksena syntyy jäsennelty ymmärrys siitä, mitä asioita alan tutkimus on käsitellyt ja käsittelee ja mistä näkökulmista: Tärkeät ja ajankohtaiset tutkimusteemat Teemat ja näkökulmat, joita ei olla vielä tutkittu Kuva 2.1 Tutkimuksen etenemisvaiheet. Esivaiheen jälkeen siirryttiin vaiheeseen 1, jossa systemaattisesti haetaan katsaukseen valittavat julkaisut. Vaiheessa 2 nämä julkaisut analysoitiin ja luokiteltiin. Lopputuloksena syntyy kirjallisuuskatsaus, joka kuvaa jäsennetysti rautatieliikenteen täsmällisyyteen liittyvän tutkimuksen nykytilan. Julkaisujen haku ja valinta Ensimmäisessä vaiheessa haettiin ja valittiin tutkimuksen aineisto käyden systemaattisesti läpi täsmällisyysteemaan liittyvä tutkimus. Tämä on tehty luvussa 2.1 kuvatulla tavalla. Julkaisujen käytännön hakuprosessia on havainnollistettu kuvassa Hakufraasi Tietokanta Journaali Tekijä Julkaisu Organisaatio Mihin Mistä 2. viittaa? viitataan? 3. Konferenssi Kuva 2.2 Julkaisujen hakuprosessin vaiheet.
21 20 Julkaisuiden etsiminen ja valinta eteni seuraavasti: 1. Aloitus. Tehtiin valituilla hakufraaseilla haut valittuihin tietokantoihin. Tallennettiin kaikki relevantit osumat RefWorks-tietokantaan, kuten kaikissa myöhemmissäkin vaiheissa. 2. Taustateorioiden selvitys. Mentiin takaisinpäin tarkastelemalla niitä julkaisuja, joihin löydetyissä julkaisuissa viitattiin. 3. Uuden etsiminen. Mentiin eteenpäin selvittämällä viittauskantoja apuna käyttäen, mitkä julkaisut viittasivat kohdissa 1 ja 2 löydettyihin julkaisuihin. 4. Tarkentava haku viitekehyksen sisällä. Tarkasteltiin haun aikana muodostunutta viitekehystä seuraavasti: a. Esille nousseiden tekijöiden muut julkaisut b. Em. tekijöiden organisaatioiden muut julkaisut c. Esille nousseiden konferenssien muut julkaisut d. Esille nousseiden journaalien muut julkaisut. Esivaiheen testihakujen avulla määriteltiin tietokantahauissa käytettävät hakufraasit, jotka muodostuvat seuraavasti: Yleisen tason hakusanat, joista jonkun on esiinnyttävä haussa: 1. rail* (title, abstract, keywords) 2. train AND (traffic OR transport) NOT rail* (title, abstract, keywords) Oletetaan siis, että jos julkaisu käsittelee rautatieliikennettä, niin sen otsikossa, tiivistelmässä tai hakusanoissa esiintyy 1. rata-termi tai sen johdannainen. Hakuun tulevat näin mukaan muun muassa railway- ja railroad-termit. 2. juna-termi yhdessä liikenne- tai kuljetus-termin kanssa. train-termiä ei ole mielekästä hakea yksinään, sillä se tarkoittaa juna-termin lisäksi myös muun muassa ketju- ja harjoitella-termejä. Lisäksi rajataan ulkopuolelle ne julkaisut, joissa esiintyy rata-termi tai jokin johdannainen, jotta vältytään päällekkäisiltä julkaisuilta. Jotta yleisen tason hakutermeillä ja -fraaseilla rautatieliikenteeseen rajattu haku saatiin edelleen rajattua täsmällisyyttä käsitteleviin tai sitä sivuaviin julkaisuihin, tarvittiin lisäksi tarkentavia hakusanoja. Esivaiheen koehakujen perusteella valittiin seuraavat tarkentavat hakusanat, joista jonkun oli esiinnyttävä haussa yhdessä jonkin yleisen tason hakutermin tai -fraasin kanssa: A. punctual* (all fields) B. delay (title, abstract, keywords) C. reliabil* (title, abstract, keywords) Näistä täsmällisyys-termi on niin keskeinen katsauksen kannalta, että sitä etsittiin otsikon, tiivistelmän ja hakusanojen lisäksi myös kaikista muista kentistä, myös varsinaisesta tekstistä. Viive-termi sekä luotettavuus-termi ja sen johdannaiset puolestaan ovat niin yleisesti käytettyjä, että niiden osalta haku rajattiin otsikkoon, tiivistelmään ja hakusanoihin, jotta tulosjoukko pysyi hallittavan kokoisena.
22 21 Esivaiheessa käytiin läpi myös muita vaihtoehtoja tarkentaviksi hakusanoiksi. Niiden käyttö kuitenkin rajattiin ulkopuolelle eri syistä. Sanat ja syyt on esitetty alla: quality. Tuottaa vain satunnaisia uusia hakuosumia valittujen hakusanakombinaatioiden lisäksi. Lisäksi tuottaa erittäin paljon epärelevantteja osumia, sillä termi on hyvin yleinen monissa eri yhteyksissä. exact*, precis*. Ei vakiintuneita termejä tarkoittamaan täsmällisyyttä, joten tuottavat vain joitakin osumia. Lisäksi tuottavat erittäin paljon epärelevantteja osumia, sillä termit ovat hyvin yleisiä monissa eri yhteyksissä. promptness, fidelity, timekeep*. Ei vakiintuneita termejä tarkoittamaan täsmällisyyttä, joten tuottavat vain joitakin osumia. accuracy. Ei käytetä täsmällisyys-merkityksessä, vaan tarkkuus-sanan käännöksenä esimerkiksi erilaisiin mittauksiin liittyvissä asioissa, joten tuottaa paljon epärelevantteja osumia ja vain satunnaisia osumia. timetabl*, schedul*. Yleisesti ja erityisesti aikataulusuunnittelussa käytettyjä termejä, joten tuottavat erittäin paljon epärelevantteja osumia. pathing*, dispatch*. Ratakapasiteetin jakamiseen ja käyttöön liittyviä termejä, joten tuottavat erittäin paljon epärelevantteja osumia. Haut tehtiin siten, että kussakin haussa yhdistettiin AND-operaattorilla yksi yleisen tason termi ja yksi tarkentava hakusana. Näin ollen kuhunkin tietokantaan tehtiin seuraavat haut: rail* (title, abstract, keywords) AND punctual* (all fields) rail* (title, abstract, keywords) AND delay (title, abstract, keywords) rail* (title, abstract, keywords) AND reliabil* (title, abstract, keywords) (train AND (traffic OR transport) NOT rail*) (title, abstract, keywords) AND punctual* (all fields) (train AND (traffic OR transport) NOT rail*) (title, abstract, keywords) AND delay (title, abstract, keywords) (train AND (traffic OR transport) NOT rail*) (title, abstract, keywords) AND reliabil* (title, abstract, keywords) Esivaiheen testihakujen avulla määriteltiin myös ne tietokannat, joihin haut kohdistettiin. Valittujen tietokantojen joukossa oli sekä monitieteisiä että sellaisia, jotka ovat keskittyneet erityisesti liikennealaan, ja ne kattoivat alaan liittyvän tutkimuksen hyvin laajasti. Tietokannoista käytiin ensin läpi ne, jotka esivaiheessa arvioitiin potentiaalisimmiksi. Näin saturaatiopiste saavutettiin nopeammin. Valitut tietokannat olivat Emerald SpringerLink ScienceDirect Compendex + Referex Scopus ULRICH s International Periodicals Directory EBSCOhost ISI Web of Knowledge ja ISI Journal Citation Reports Wiley Interscience
23 22 IEEE Xplore ABI Inform Cambridge Scientific Abstracts Nelli-portaali. Kustakin tietokantahausta valittiin vain relevantit julkaisut. Periaatteena oli, että julkaisun pääsisällön tulee käsitellä täsmällisyysteemaa tai sitä sivuavaa asiaa. Näin ollen julkaisut, joissa täsmällisyys mainitaan vain sivuhuomiona, rajattiin ulkopuolelle. Lisäksi huomiota kiinnitettiin julkaisujen laatuun: esimerkiksi konferenssiartikkeleista mukaan valittiin vain sellaiset, jotka oli julkaistu tieteellisten konferenssien yhteydessä. Hakuja räätälöitiin tarvittaessa kussakin tietokannassa tietokannan hakuominaisuuksien mukaan. Joissakin kannoissa hakua ei esimerkiksi voitu rajata juuri otsikkoon, tiivistelmään ja hakusanoihin. Lisäksi hakukäyttöliittymien erityisominaisuuksia käytettiin tarpeen mukaan. Joissakin tietokannoissa hakua voitiin esimerkiksi rajata EI-luokittelukoodien avulla käsittämään vain tietyt aihealueet, jolloin epärelevantit osumat saatiin rajattua ulkopuolelle. Kaikki mukaan valitut julkaisut tallennettiin tutkijaryhmän yhteiskäytössä olevaan RefWorks-tietokantaan. Kätevän tallennuksen lisäksi se antoi mahdollisuuden esimerkiksi julkaisujen luokitteluun ja päällekkäisyyksien poistoon. Näin hakuprosessista muodostui organisoitu ja se dokumentoi osaltaan itse itseään. Tietokantahaut tehtiin Aihepiirin kannalta kaikkein merkittävimmiksi kannoiksi osoittautuivat ScienceDirect, Compendex ja Scopus. Muista kannoista hakuosumia löytyi huomattavasti vähemmän ja suurin osa niistäkin oli päällekkäisiä em. kolmen kannan osumien kanssa. Saturaatiopiste saavutettiin selvästi, sillä loppuvaiheessa hakuja valtaosa uusista osumista oli jo löytyneiden artikkeleiden eri versioita. Tietokantahakujen avulla tutkimukseen valittiin yli 400 julkaisua, joista osa hylättiin myöhemmässä vaiheessa. Valittujen julkaisujen analysointi Tutkimuksen toisessa vaiheessa valitut julkaisut luokiteltiin ja analysoitiin. Aihepiiriä tutkittiin ilman ennakko-odotuksia kartoittaen teemoja ja trendejä aineistosta julkaisuista tehtyjen havaintojen, niiden koodauksen ja järjestämisen kautta. Työssä on sovellettu grounded theory -menetelmää, joka on esitelty luvussa 2.1. Menetelmän open coding -vaiheessa julkaisut koodattiin, luokiteltiin ja analysoitiin teemoittain. Julkaisuista muodostettiin teemoittain jäsennelty taulukko. Tässä vaiheessa hyödynnettiin myös RefWorks-tietokannan luokitteluominaisuuksia. Taulukoitua tietoa käytettiin hyväksi erityisesti tutkimuksen bibliometriseen tarkasteluun painottuneessa osassa. Selective coding -vaiheessa jatkotarkasteluun valittiin ne julkaisut, jotka käsittelivät erityisesti täsmällisyyttä. Työssä on kuvattu kuhunkin teemaan liittyvä täsmällisyystutkimus sekä esitelty ja analysoitu keskeisiä teemoihin liittyviä julkaisuja (luvut 5 9). Julkaisut analysoitiin kevään ja kesän 2009 aikana. Tässä vaiheessa osa julkaisuista hylättiin. Toisaalta aineistoa täydennettiin myös uusilla julkaisuilla, sillä analysoinnin yhteydessä etsittiin uusia tutkimuksia viitetietojen avulla tässä luvussa aikaisemmin
24 23 kuvatulla tavalla. Näin ollen tutkimuksen lopulliseksi aineistoksi valikoitui 326 julkaisua. Kirjallisuuskatsauksen ja bibliometrisen analyysin toteutus Varsinainen tutkimusraportti, tämä dokumentti, kirjoitettiin kesän ja alkusyksyn 2009 aikana. Bibliometrisen analyysin ja kirjallisuuskatsauksen lisäksi raporttiin sisällytettiin tässä vaiheessa myös keskeisten käsitteiden määrittelyt. Tutkimuksen arviointi Tutkimuksen arviointi toteutettiin luvussa 2.1 kuvatulla tavalla, ja se on esitetty luvussa 10 Johtopäätökset. Tutkimuksen arvioinnin lisäksi luvussa tarkastellaan, mitä Suomen rautatiejärjestelmän kannalta relevantteja tutkimusaiheita tämä kirjallisuuskatsaus nosti esille.
25 24 3 KÄSITTEIDEN MÄÄRITTELY Tässä luvussa tarkastellaan rautatieliikenteen täsmällisyyteen liittyviä käsitteitä. Tieteellisissä julkaisuissa näitä käsitteitä määritellään ja käytetään hyvin kirjavasti. Tässä luvussa tavoitteena on muodostaa kustakin käsitteestä kirjallisuuden ja suomalaisten käytäntöjen pohjalta määritelmät, joita käytetään sekä tässä tutkimuksessa että myöhemmin tehtävässä jatkotutkimuksessa. Kutakin käsitettä on lähestytty omassa alaluvussa kokoamalla kirjallisuudesta siihen liittyvät varteenotettavat määritelmät. Niiden pohjalta on kunkin alaluvun lopuksi muodostettu lyhyt, suomenkielinen määritelmä, jossa on huomioitu Suomessa vakiintuneet ilmaisut. Kussakin luvussa on esitetty myös kirjallisuudessa käytetyt englanninkieliset vastineet termeille. 3.1 Täsmällisyys (punctuality, on-time performance) Täsmällisyys on tämän kirjallisuuskatsauksen ydinkäsite. Näin ollen sitä on käsitelty muita käsitteitä laajemmin. Laajaa käsittelyä puoltaa myös se, että käsitteen merkitys rautatieliikenteessä vaikuttaa olevan melko vakiintumaton ja eri yhteyksissä sillä tarkoitetaan hyvin eri asioita. Asian haastavuutta lisää myös se, että englannin kielessä asiaan viitataan monin eri termein. Tässä tutkimuksessa täsmällisyydellä tarkoitetaan käsitettä, joka on englanniksi punctuality ja amerikanenglanniksi on-time performance tai schedule adherence. Olssonin ja Hauglandin (2004) artikkelissa Gylee määrittelee täsmällisyyden olevan kyky saavuttaa määränpää turvallisesti ilmoitetussa aikataulussa, kun taas Rudnickin mukaan täsmällisyys viittaa siihen, että ennalta määritelty kulkuneuvo lähtee, saapuu tai ohittaa tietyn pisteen ennalta määrättynä ajanhetkenä. Olsson ja Haugland itse toteavat täsmällisyydestä seuraavaa: Täsmällisyys liittyy pääsääntöisesti poikkeamiin yleensä negatiivisiin aikataulusta. Täsmällisyyttä käytetään yleensä diskreettinä muuttujana siten, että mikäli juna kulkee hyväksytyn poikkeaman rajoissa, on se täsmällinen, muussa tapauksessa ei. Kun täsmällisyyttä pidetään edellä mainitun kaltaisena diskreettinä muuttujana, voidaan junaliikenteen täsmällisyystaso laskea yksinkertaisesti täsmällisten junien prosenttiosuutena kaikista junista (Olsson & Haugland 2004). Tämä onkin Hansenin (2001) mukaan täsmällisyyden tyypillisin kuvaustapa: täsmällisyys ilmaistaan prosenttiosuutena niistä junista, jotka ohittavat, lähtevät tai saapuvat mittauspisteeseen määritellyn aikarajan sisällä ilmoitetusta aikataulusta. Myös Vromans et al. (2006) toteavat kyseessä olevan täsmällisyyden yleisin ilmaisemistapa, joskin he tarkastelevat vain saapuvia junia. Albrecht et al. (2008) määrittelevät täsmällisyyden prosenttiosuudeksi junista, jotka saapuvat, ohittavat tai pysähtyvät tiettyyn paikkaan niin, että niillä on viivettä (delay) korkeintaan tietty minuuttimäärä. Milan (1996) puolestaan pitää täsmällisyyttä palvelun laadun aikaan sidottuna ominaisuutena, joka kuvaa ja mittaa poikkeamia suunnitellun ja toteutuneen saapumisajan välillä. Näitä poikkeamia Milan kuvaa viiveiksi (delay). Yksittäisen junan täsmällisyyttä mitataan monella eri raja-arvolla. Käytössä ovat muun muassa 1, 3, 4, 5, 10 ja 15 minuutin poikkeamat aikataulusta. Yleisin raja-arvo maail-